दो चैकडैम से बुझेगी पौधों की प्यास
नामकुमके लाल खटंगा स्थित बायो डायवर्सिटी पार्क को पर्यटकों के लिए और आकर्षक बनाया जाएगा। वन विभाग इसकी तैयारी में जुट गया है। सैलानियों की सुविधाओं को देखते हुए विभाग ने यह कदम उठाया है। पानी की कमी से जूझ रहे इस पार्क में सरकार जल्द ही दो चेक डैम और पर्यटकों को सुकून के पल गुजारने के लिए इंटरप्रेटेशन सेंटर (रेस्ट हाउस की तरह) बनाने जा रही है। इसकी रूपरेखा तैयार हो चुकी है। डीएफओ राजीव लोचन बख्शी के अनुसार मार्च तक दोनों काम पूरे कर लिए जाएंगे। निर्माण पर करीब एक करोड़ की राशि खर्च होगी। इनके बन जाने से यहां आनेवाले सैलानियों को काफी सुविधा होगी। इस पार्क की खूबसूरती देखते ही बनती है।
पार्क में सैकड़ों दुर्लभ प्लांट्स हैं। एकबार देखने के बाद खूबसूरत प्रकृति आंखों में बस जाती है। एक्वेटिक प्लांट्स,300 प्रकार के कैक्टस, सिंदूर का पेड़, मेडिशनल प्लांट्स, बांस की विभिन्न प्रजातियों के पौधे, खूबसूरत पहाड़ी और पहाड़ों से बने टर्टल बैक और शेषनाग देखते ही बनते हैं।
डीएफओ ने बताया कि बायो डायवर्सिटी पार्क ड्राई जोन में है। यहां पर पानी का स्तर काफी नीचे है। यहां आनेवाले लोगों को भी पानी की जरूरत होती है। पार्क में पौधों को रोजाना पानी देना पड़ता है। इसलिए यहां पानी की खपत अधिक है। बोरिंग भी फेल हो चुकी हैं। जो तालाब है, वह भी सूख जाता है। इसलिए चेकडैम बनाने की योजना बनाई गई है। यहां कई ऐसे पॉट्स हैं, जहां पानी के स्रोत हैं।
पार्क में कहीं भी आराम करने के लिए जगह नहीं है। सिर्फ बैठने के लिए मेजें बनीं है। जब लोग घूमते हुए थक जाते हैं, तो एक ऐसी जगह होनी चाहिए जहां परिवार के साथ कुछ पल के लिए बैठ सकें, आराम कर सकें। इसलिए इंटरप्रेटेशन सेंटर बनाया जा रहा है। यह हॉल की तरह होगा। यहां पर बैठने की व्यवस्था रहेगी।
hin_Deva hin_Deva hin_Deva hin_Deva hin_Deva